Oficialusis leidinys L 153 , 30/04/2004 p. 0092 - 0097



Komisijos reglamentas (EB) Nr. 819/2004 2004 m. balandžio 29 d. dėl vyno alkoholio, skirto naudoti Bendrijoje kaip bioetanolį, viešųjų pardavimų pradžios EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1], ypač į jo 33 straipsnį, kadangi: (1) 2000 m. liepos 25 d. Komisijos reglamente (EB) Nr. 1623/2000, nustatančiame išsamias Reglamento (EB) Nr. 1493/1999 dėl bendro vyno rinkos organizavimo įgyvendinimo taisykles, susijusias su rinkos mechanizmais [2], be kita ko, yra nustatytos išsamios intervencinių agentūrų saugomo alkoholio, gauto distiliuojant pagal Reglamento (EB) Nr. 1493/1999 27, 28 ir 30 straipsnius, atsargų perdavimo taisyklės. (2) Vyno alkoholio, kuris bus naudojamas Bendrijos kuro sektoriuje, viešasis pardavimas turėtų būti organizuojamas pagal Reglamento (EB) Nr. 1623/2000 92 ir 93 straipsnių nuostatas siekiant sumažinti Bendrijos vyno alkoholio atsargas ir tam tikru mastu užtikrinti tiekimą pagal Reglamento (EB) Nr. 1623/2000 92 straipsnio nuostatas patvirtintoms įmonėms. Valstybėse narėse saugomą Bendrijos kilmės vyno alkoholį sudaro jo kiekiai, gauti distiliuojant pagal 1987 m. kovo 16 d. Tarybos reglamento (EEB) Nr. 822/87 dėl bendro vyno rinkos organizavimo [3] 35, 36 ir 39 straipsnių nuostatas ir pagal Reglamento (EB) Nr. 1493/1999 27, 28 ir 30 straipsnius. (3) Kaip reikalaujama 1998 m. gruodžio 15 d. Tarybos reglamente (EB) Nr. 2799/98, nustatančiame žemės ūkio politikos priemones dėl euro [4], nuo 1999 m. sausio 1 d. pardavimo kaina bei garantijos turi būti išreikšti ir mokėjimai atliekami eurais. (4) Atsižvelgiant į tai, kad yra tam tikra alkoholio sukeitimo piktnaudžiavimo rizika, reikėtų sustiprinti alkoholio galutinės paskirties tikrinimą, o intervencinėms agentūroms turėtų būti leidžiama kreiptis pagalbos į tarptautines kontroliuojančias žinybas ir patikrinti parduodamą alkoholį taikant branduolio magnetinio rezonanso tyrimo metodą. (5) Šiame reglamente numatytos priemonės atitinka Vyno vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Viešai parduoti siūlomos penkios alkoholio partijos (partijų Nr. 30/2004 EB, 31/2004 EB, 32/2004 EB, 33/2004 EB ir 34/2004 EB), kurias sudaro atitinkamai 220000 hektolitrų, 80000 hektolitrų, 100000 hektolitrų, 30000 hektolitrų ir 10000 hektolitrų 100 % koncentracijos alkoholio, skirto naudoti Bendrijos kuro sektoriuje. 2. Šis alkoholis gautas distiliuojant pagal Reglamento (EEB) Nr. 1493/1999 27 ir 30 straipsnių nuostatas ir yra laikomas Prancūzijos, Ispanijos ir Italijos intervencinių agentūrų. 3. Alkoholio partijų buvimo vieta, informacija ant talpyklų, alkoholio kiekis kiekvienoje talpykloje, alkoholio koncentracija ir jo savybės yra nurodytos šio reglamento priede. 4. Partijos skiriamos Reglamento (EB) Nr. 1623/2000 92 straipsnyje nustatyta tvarka patvirtintoms firmoms. 2 straipsnis Visi su šiuo viešuoju pardavimu susiję pranešimai turi būti siunčiami šiam Komisijos departamentui: Commission of the European Communities Directorate-General for Agriculture, Unit D.4 Rue de la Loi/Wetstraat 200 B-1049 Brussels Faksas (32–2) 295 92 52 El.pašto adresas: agri-d4@cec.eu.int 3 straipsnis Viešieji pardavimai vykdomi laikantis Reglamento (EB) Nr. 1623/2000 92, 93, 94, 95, 96, 98, 100 ir 101 straipsnių ir Reglamento (EB) Nr. 2799/98 2 straipsnio nuostatų. 4 straipsnis Viešai parduoti skirto alkoholio kaina yra 19 EUR už vieną hektolitrą alkoholio, kurio koncentracija 100 tūrio proc. 5 straipsnis Alkoholis turi būti perimtas ne vėliau kaip per aštuonis mėnesius nuo pranešimo apie Komisijos sprendimą leisti parduoti paskelbimo dienos. 6 straipsnis Įvykdymo garantija (užstatas) yra 30 EUR už vieną hektolitrą alkoholio, kurio koncentracija 100 tūrio proc. Išskyrus tuos atvejus, kai pateikiama nuolatinė garantija, prieš perimdamos alkoholį, bet ne vėliau kaip perdavimo pažymos išdavimo dieną, įmonės, kurioms buvo pasiūlytos partijos, atitinkamai intervencinei agentūrai pateikia įvykdymo garantiją, taip užtikrindamos, kad aptariamas alkoholis bus naudojamas kuro sektoriuje vietoje bioetanolio. 7 straipsnis Pagal Reglamento (EB) Nr. 1623/2000 92 straipsnį patvirtintos įmonės, sumokėjusios 10 EUR už 1 litrą, per 30 dienų nuo viešojo pardavimo paskelbimo gali gauti iš intervencinės agentūros parduoti siūlomo alkoholio mėginių. Pasibaigus šiam terminui, mėginių galima gauti taip, kaip numatyta Reglamento (EB) Nr. 1623/2000 98 straipsnio 2 ir 3 dalyse. Patvirtintoms įmonėms perduodami mėginiai neviršija 5 litrų iš kiekvienos talpos. 8 straipsnis Valstybių narių, kuriose yra laikomas parduoti siūlomas alkoholis, intervencinės agentūros atlieka atitinkamus patikrinimus, kad įsitikintų, kokios yra alkoholio savybės jo galutinio panaudojimo metu. Tam tikslui jos gali: a) taikyti Reglamento (EB) Nr. 1623/2000 102 straipsnio nuostatas mutatis mutandis, b) tikrinti mėginius taikant magnetinio branduolių rezonanso analizės metodą, kad įsitikintų, kokios yra alkoholio savybės jo galutinio panaudojimo metu. Išlaidas padengia įmonės, kurioms alkoholis parduodamas. 9 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2004 m. balandžio 29 d. Komisijos vardu Franz Fischler Komisijos narys [1] OL L 179, 1999 7 14, p. 1. Reglamentas su paskutiniais pakeitimais, padarytais Reglamentu (EB) Nr. 1795/2003 (OL L 262, 2003 10 14, p. 13). [2] OL L 194, 2000 7 31, p. 45. Reglamentas su paskutiniais pakeitimais, padarytais Reglamentu (EB) Nr. 1710/2003 (OL L 243, 2003 9 27, p. 98). [3] OL L 84, 1987 3 27, p. 1. Reglamentas su paskutiniais pakeitimais, padarytais Reglamentu (EB) Nr. 1677/1999 (OL L 199, 1999 7 30, p. 8). [4] OL L 349, 1998 12 24, p. 1. -------------------------------------------------- PRIEDAS VYNO ALKOHOLIO, SKIRTO NAUDOTI BENDRIJOJE KAIP BIOETANOLĮ, VIEŠIEJI PARDAVIMAI Nr. 30/2004 EB, 31/2004 EB, 32/2004 EB, 33/2004 EB ir 34/2004 EB I. Parduoti skirto alkoholio laikymo vieta, kiekis ir savybės Valstybė narė ir partijos Nr. | Vieta | Talpyklos Nr. | Kiekis(hektolitrais alkoholio, kurio koncentracija 100 tūrio proc.) | Nuoroda į reglamentus (EEB) Nr. 822/87 ir (EB) Nr. 1493/1999 (straipsnius) | Alkoholio rūšis | Įmonės, patvirtintos remiantis Reglamento (EB) Nr. 1623/2000 92 straipsniu | Ispanija Partijos Nr. 30/2004 EB | Tarancon | A-9 | 24201 | 27 | Žalias | Bioetanol Galicia SA | B-9 | 24464 | 27 | Žalias | A-2 | 22231 | 27 | Žalias | A-3 | 24399 | 27 | Žalias | A-6 | 24550 | 27 | Žalias | B-1 | 24692 | 27 | Žalias | B-2 | 24710 | 27 | Žalias | B-3 | 24716 | 27 | Žalias | B-4 | 24861 | 27 | Žalias | B-5 | 1176 | 27 | Žalias | Iš viso | | 220000 | | | Ispanija Partijos Nr. 31/2004 EB | Tarancon Tomosello | A-1 | 24191 | 27 | Žalias | Ecocarburantes españoles SA | A-2 | 2297 | 27 | Žalias | 5 | 53512 | 27 | Žalias | Iš viso | | 80000 | | | PRANCŪZIJA Partijos Nr. 32/2004 EB | Onivins-Port la Nouvelle Av. Adolphe Turrel BP 62 11210 Post la Nouvelle | 8 | 3765 | 27 | Žalias | Ecocarburantes españoles SA | 4 | 47890 | 27 | Žalias | 3 | 48345 | 27 | Žalias | Iš viso | | 100000 | | | PRANCŪZIJA Partijos Nr. 33/2004 EB | Deulep Bld Chanzy 30800 Saint Gilles du Gard | 501 | 8830 | 30 | Žalias | Sekab (Svensk Etanolkemi AB) | 502 | 8750 | 30 | Žalias | 604 | 3460 | 27 | Žalias | 503 | 8960 | 27 | Žalias | Iš viso | | 30000 | | | ITALIJA Partijos Nr. 34/2004 EB | Caviro (Faenza) | | 29153,12 | 27 | Žalias | Altia Corporation | | 10846,88 | 27 | Žalias | Iš viso | | 40000 | | | II. Prancūzijos intervencinės agentūros adresas: Onivins-Libourne Délégation nationale 17 avenue de la Ballastière boîte postale 231 F-33505 Libourne Cedex Tel. (33–5) 57 55 20 00 Teleksas 57 20 25 Faksas (33–5) 57 55 20 59 III. Ispanijos intervencinės agentūros adresas: FEGA Beneficia 8 E-28004 Madrid Tel. (34) 913 47 65 00 Teleksas 23427 FEGA Faksas (34) 915 21 98 32 IV. Italijos intervencinės agentūros adresas: AGEA,via Palestro 81 I-00185 Roma Tel. (39) 06 49 49991 Teleksas: 62 00 64/62 06 17/62 03 31 Faksas: (39) 06445 39 40/445 46 93 --------------------------------------------------